2013ko apirilaren 15ean egindako bilkuran, Nafarroako Parlamentuko Eledunen Batzarrak ondoko adierazpena onetsi zuen:

“1. Nafarroako Parlamentuak aitortzen du Bigarren Errepublikak funtsezko aldaketa kualitatiboa ekarri zuela Espainiako bizitza politikoan, mendebaldeko demokrazien bereizgarri ziren balio etiko, politiko eta sozialak ekarri zituelako. Balio horiek aldarrikatzen jarraitu behar dugu ziurgabetasun eta zailtasun bereziko une hauetan.

2. Nafarroako Parlamentuak berresten du guztiz indarrean segitzen dutela berdintasun, askatasun eta elkartasun printzipioek –errepublikar proposamen ideologiko askoren ezaugarri komun direnek–, eta gogora ekarri beharrekoak izateaz gain, mantendu, gaurkotu eta bultzatu beharreko ondare ere badirela.

3. Nafarroako Parlamentuak berresten du, xede horrekin sortutako lan-taldean aho batez erabakitakoaren ildotik, Errepublikaren legeak defendatzeagatik eraildakoen edo errepresaliatuen memoria ohoratu beharra dagoela, eta adierazten du bere asmoa dela aurrerabidea egiten jarraitzea, senitartekoekin eta elkarteekin batera, biktimei bidezko erreparazioa emateko eta prozesua arian-arian ixteko”.

